Suvestinė redakcija nuo 2013-06-15 iki 2013-11-29

Įsakymas paskelbtas: Žin. 2010, Nr. 156-7956, i. k. 1102214ISAK000V-604

Nauja redakcija nuo 2013-06-15:

Nr. V-338, 2013-06-07, Žin. 2013, Nr. 63-3165 (2013-06-14), i. k. 1132214ISAK000V-338

„VALSTYBINĖS GELEŽINKELIO INSPEKCIJOS

PRIE SUSISIEKIMO MINISTERIJOS VIRŠININKO

Į S A K Y M A S

DĖL VALSTYBINĖS GELEŽINKELIO INSPEKCIJOS PRIE SUSISIEKIMO MINISTERIJOS ATLIEKAMŲ PLANINIŲ IR NEPLANINIŲ PATIKRINIMŲ TAISYKLIŲ PATVIRTINIMO

2010 m. gruodžio 27 d. Nr. V-604

Vilnius

Vadovaudamasis Lietuvos Respublikos viešojo administravimo įstatymo (Žin., 1999, Nr. 60-1945; 2010, Nr. 81-4228) 364 straipsnio 2 dalimi ir įgyvendindamas 2012 m. lapkričio 16 d. Europos Komisijos reglamentą Nr. 1077/2012 dėl priežiūros, kurią, išdavusios saugos sertifikatą arba saugos įgaliojimus, vykdo nacionalinės saugos institucijos, bendro saugos būdo bei Lietuvos Respublikos Vyriausybės 2010 m. gegužės 4 d. nutarimo Nr. 511 „Dėl institucijų atliekamų priežiūros funkcijų optimizavimo“ (Žin., 2010, Nr. 53-2613; 2012, Nr. 89-4657) nuostatas:

t v i r t i n u Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisykles (pridedama).

Viršininkas	Stasys Pieslikas

PATVIRTINTA

Valstybinės geležinkelio inspekcijos prie Susisiekimo ministerijos viršininko 2010 m. gruodžio 27 d. įsakymu Nr. V-604

(Valstybinės geležinkelio inspekcijos prie Susisiekimo ministerijos viršininko 2013 m. birželio 7 d. įsakymo Nr. V-338 redakcija)

VALSTYBINĖS GELEŽINKELIO INSPEKCIJOS PRIE SUSISIEKIMO MINISTERIJOS ATLIEKAMŲ PLANINIŲ IR NEPLANINIŲ PATIKRINIMŲ TAISYKLĖS

I. BENDROSIOS NUOSTATOS

1. Valstybinės geležinkelio inspekcijos prie Susisiekimo ministerijos (toliau – VGI) atliekamų planinių ir neplaninių patikrinimų taisyklės (toliau – Taisyklės) reglamentuoja ūkio subjektų, kurie Lietuvos Respublikos teritorijoje vykdo teisės aktų reglamentuojamą ūkinę veiklą (toliau – ūkinė veikla), kurią prižiūri VGI (toliau – ūkio subjektai), planinių ir neplaninių patikrinimų atlikimo tvarką ir trukmę, patikrinimų plano sudarymo kriterijus, tikrinamų ūkio subjektų atrankos kriterijus, VGI sprendimų priėmimo kriterijus.

2. Planinių ir neplaninių patikrinimų metu tikrinama:

2.1. ar geležinkelio įmonės (vežėjai) laikosi teisės aktuose nustatytų licencijuojamos veiklos sąlygų;

2.2. ar geležinkelio įmonės (vežėjai) ir geležinkelių infrastruktūros valdytojai laikosi teisės aktuose nustatytų sertifikuojamos veiklos sąlygų;

2.3. ar geležinkelio įmonių (vežėjų) ir geležinkelių infrastruktūros valdytojų geležinkelių transporto eismo saugos valdymo sistemos ir jose nustatytos priemonės yra efektyvios;

2.4. kaip organizuojamas ir valdomas geležinkelių transporto eismas;

2.5. ar struktūrinių posistemių naudojimas ir priežiūra atitinka esminius reikalavimus;

2.6. ar geležinkelių riedmenų naudojimas ir priežiūra atitinka esminius reikalavimus;

2.7. ar statinio techninė priežiūra atitinka teisės aktų reikalavimus;

2.8. ar užtikrinama geležinkelių transporto eismo sauga, vežant pavojinguosius krovinius geležinkelių transportu;

2.9. ar techniniai prižiūrėtojai, atsakingi už prekinių vagonų techninę priežiūrą, laikosi sertifikuojamos veiklos sąlygų;

2.10. ar asmenys, atliekantys geležinkelių riedmenų techninę priežiūrą, laikosi atestuojamos veiklos sąlygų;

2.11. ar mokymo įstaigos, turinčios leidimus mokyti asmenis, susijusius su pavojingų krovinių vežimu geležinkelių transportu, laikosi teisės aktuose nustatytų veiklos sąlygų;

2.12. ar su traukinio mašinistų mokymu, egzaminavimu, traukinio mašinisto pažymėjimų ir traukinio mašinisto sertifikatų išdavimu susijusi veikla vykdoma laikantis teisės aktų reikalavimų;

2.13. kitos įstatymų ir kitų teisės aktų nustatytos veiklos.

3. Ūkio subjekto kreipimasis konsultacijos negali būti pagrindas patikrinti ūkio subjekto veiklą.

4. Taisyklės parengtos vadovaujantis Lietuvos Respublikos viešojo administravimo įstatymu (Žin., 1999, Nr. 60-1945; 2006, Nr. 77-2975), Lietuvos Respublikos geležinkelių transporto kodeksu (Žin., 2004, Nr. 72-2489), Lietuvos Respublikos geležinkelių transporto eismo saugos įstatymu (Žin., 2004, Nr. 4-27; 2010, Nr. 12-557), Lietuvos Respublikos statybos įstatymu (Žin., 1996, Nr. 32-788; 2001, Nr. 101-3597), Pavojingų krovinių vežimo automobilių, geležinkelių ir vidaus vandenų keliais įstatymu (Žin., 2001, Nr. 111-4022; 2011, Nr. 71-3368), Pavojingųjų krovinių vežimo automobilių ir geležinkelių keliais patikrinimų tvarkos aprašu, patvirtintu Lietuvos Respublikos Vyriausybės 2002 m. lapkričio 13 d. nutarimu Nr. 1778 (Žin., 2002, Nr. 111-4908; 2011, Nr. 164-7808), ir kitais teisės aktais.

II. PLANINIAI PATIKRINIMAI

5. Planiniai patikrinimai atliekami pagal VGI viršininko patvirtintą ir viešai paskelbtą planuojamų tikrinti ūkio subjektų sąrašą (toliau – patikrinimų planas) (1 priedas).

6. Planinių patikrinimų metu tikrinamos šios veiklos:

6.1. geležinkelių transporto licencijuojama veikla;

6.2. saugos sertifikato ir (ar) įgaliojimų eismo saugos srityje reikalavimų laikymosi veikla;

6.3. statinių techninės priežiūros veikla;

6.4. ūkio subjekto veikla, susijusi su pavojingų krovinių vežimu geležinkelių transportu;

6.5. techninių prižiūrėtojų, atsakingų už prekinių vagonų techninę priežiūrą, sertifikuojama veikla;

6.6. asmenų, atliekančių geležinkelių riedmenų techninę priežiūrą, atestuojama veikla.

7. Patikrinimų planas sudaromas vienerių metų laikotarpiui.

8. Patikrinimų planas sudaromas vadovaujantis šiais kriterijais:

8.1. Lietuvos Respublikos įstatymų ar kitų teisės aktų nustatytų ūkio subjektų veiklų patikrinimų periodiškumu;

8.2. gavus ūkio subjekto prašymą atlikti veiklos patikrinimą;

8.3. siekiant nustatyti, ar ūkio subjektas įvykdė VGI ankstesnių patikrinimų metu nurodytus reikalavimus;

8.4. atsižvelgiant į asmenų pranešimus ir skundus dėl ūkio subjektų padarytų pažeidimų;

8.5. atsižvelgiant į duomenis apie eismo įvykius (tyrimų išvadas, rekomendacijas, ataskaitų rezultatus);

8.6. atsižvelgiant į geležinkelio įmonių (vežėjų) ir geležinkelių infrastruktūros valdytojų geležinkelių transporto eismo saugos valdymo sistemų vertinimo metu surinktą informaciją;

8.7. atsižvelgiant į ūkio subjekto VGI pateiktas ataskaitas.

9. Patikrinimų plane nurodomi planuojamų tikrinti ūkio subjektų rekvizitai, patikrinimų datos, numatomos tikrinti veiklos.

10. Patikrinimų planas tvirtinamas ne vėliau kaip iki einamųjų metų sausio 10 d.

11. Patikrinimų planas gali būti keičiamas:

11.1. motyvuotu VGI viršininko sprendimu;

11.2. pasikeitus ūkio subjekto teisiniam statusui ar veiklos sričiai (-tims);

11.3. pasikeitus teisės aktų, numatančių patikrinimo atlikimą, reikalavimui.

12. Remdamasi vykdant priežiūros veiklą įgyta patirtimi, VGI kas mėnesį atlieka patikrinimo plano peržiūrą, kad patikrintų, ar iš pradžių nustatyta tikslinė veikla, duomenų ir (arba) informacijos iš įvairių šaltinių naudojimas, priežiūros rezultatai ir išteklių paskirstymas yra tinkami ir, jei reikia, keičia prioritetus bei atlieka būtinus jų pakeitimus.

13. Patikrinimų planas gali būti keičiamas VGI viršininko įsakymu, tačiau ne vėliau kaip 10 darbo dienų prieš planuojamą ūkio subjekto patikrinimą.

14. Patvirtintas patikrinimų planas ir jo pakeitimai per 3 darbo dienas skelbiami VGI interneto svetainėje arba į planą įtraukti ūkio subjektai informuojami individualiai raštu ne vėliau kaip per 3 darbo dienas po patikrinimų plano patvirtinimo ar jo pakeitimo.

15. Planiniai patikrinimai atliekami, vadovaujantis Taisyklių nustatyta tvarka ir Taisyklių prieduose pateiktais patikrinimų aprašais (2, 3, 4, 5, 6, 7 priedai).

III. NEPLANINIAI PATIKRINIMAI

16. Neplaniniai patikrinimai gali būti atliekami:

16.1. gavus kito kompetentingo viešojo administravimo subjekto rašytinį motyvuotą prašymą ar pavedimą atlikti ūkio subjekto veiklos patikrinimą ar kitos valstybės kompetentingos institucijos prašymą;

16.2. turint informacijos ar kilus pagrįstų įtarimų dėl ūkio subjekto veiklos, kuri gali neatitikti teisės aktų reikalavimų;

16.3. siekiant užtikrinti, kad buvo pašalinti ūkio subjekto veiklos ankstesnio patikrinimo metu nustatyti teisės aktų pažeidimai ir įgyvendinti priimti VGI sprendimai;

16.4. jeigu neplaninio patikrinimo atlikimo pagrindą nustato įstatymas ar Vyriausybės priimtas teisės aktas.

17. Ūkio subjekto veiklos neplaninis patikrinimas pagal gautą anoniminį skundą dėl konkretaus ūkio subjekto veiksmų ar neveikimo atliekamas tik tuo atveju, kai yra motyvuotas VGI viršininko ar jo įgalioto asmens sprendimas dėl konkretaus anoniminio skundo patikrinimo.

18. VGI, pradėdama ūkio subjekto neplaninį patikrinimą, pateikia tikrinamam ūkio subjektui teisės aktų nustatyta tvarka patvirtintą sprendimo atlikti neplaninį patikrinimą kopiją.

IV. PATIKRINIMŲ ATLIKIMO TVARKA

19. Patikrinimus atlieka VGI viršininko įsakymu įpareigotas VGI darbuotojas ar sudaryta patikrinimo grupė. Vienas iš sudarytos patikrinimo grupės narių skiriamas patikrinimo grupės vadovu.

20. Patikrinimams gali būti pasitelkiami kiti VGI darbuotojai, ekspertai, kiti asmenys, jeigu yra reikalingos jų specialiosios žinios ar kita pagalba.

21. Planinį patikrinimą atlikti įpareigotas VGI darbuotojas arba patikrinimo grupės vadovas apie numatytą vykdyti planinį patikrinimą ir preliminarią jo trukmę informuoja ūkio subjektą raštu, kurį išsiunčia paštu, faksu arba elektroniniu paštu, likus ne mažiau kaip 10 darbo dienų iki patikrinimo pradžios, nurodydamas atliekamo patikrinimo pagrindą, terminą, dalyką ir pateikti preliminarų dokumentų, kuriuos ūkio subjektas turi pateikti priežiūrą atliekančiam subjektui, sąrašą. Rašto forma pateikta Taisyklių 8 priede.

22. Patikrinimas gali būti atliekamas VGI ir (ar) tikrinamo ūkio subjekto patalpose ar teritorijoje.

23. Tikrinamas ūkio subjektas privalo pateikti VGI darbuotojams, atliekantiems jo patikrinimą, visus reikalaujamus duomenis ir dokumentus. VGI darbuotojai negali reikalauti ūkio subjekto pateikti konkrečios prašomos formos duomenų ar dokumentų, jeigu jų rengimas nenumatytas teisės aktuose, tam reikėtų sukurti dokumentus ar informacijos rinkmenas ir tai būtų susiję su neproporcingai didelėmis darbo ir laiko sąnaudomis.

24. Kai VGI darbuotojų, atliekančių ūkio subjekto patikrinimą, prašomus duomenis ir dokumentus ūkio subjektas yra pateikęs kitam priežiūrą atliekančiam viešojo administravimo subjektui ir ūkio subjektas raštu nurodo, kokiam priežiūrą atliekančiam viešojo administravimo subjektui šie dokumentai yra pateikti, VGI darbuotojai kreipiasi dėl jų į tą viešojo administravimo subjektą.

25. Patikrinimą atliekantis VGI darbuotojas ar patikrinimo grupės vadovas, jei patikrinimą atlieka patikrinimo grupė, atvykęs į tikrinamo ūkio subjekto patalpas ar teritoriją, tikrinamo ūkio subjekto vadovui ar jo įgaliotam asmeniui:

25.1. pateikia valstybės tarnautojo arba darbo pažymėjimą, jei patikrinimą atlieka patikrinimo grupė – pristato patikrinimo grupės narius;

25.2. pristato patikrinimo tikslą ir tikrinamą veiklą;

25.3. nurodo, kokius tikrinamo ūkio subjekto dokumentus ir objektus planuoja tikrinti;

25.4. nurodo, kada planuoja baigti patikrinimą.

26. Patikrinimą atliekantys VGI darbuotojai gali:

26.1. apžiūrėti tikrinamo ūkio subjekto geležinkelių riedmenis ir geležinkelių infrastruktūros objektus;

26.2. stebėti tikrinamo ūkio subjekto darbo ir veiklos procesus;

26.3. atlikti tikrinamo ūkio subjekto dokumentų analizę ir vertinimą;

26.4. apklausti tikrinamo ūkio subjekto darbuotojus;

26.5. užfiksuoti nustatytus pažeidimus ir rinkti juos patvirtinančius įrodymus (schemas, brėžinius, nuotraukas ir pan.).

27. Patikrinimo metu VGI darbuotojas surašo patikrinimo aktą (9 priedas).

28. Patikrinimo aktas surašomas patikrinimo vietoje arba VGI per 10 darbo dienų nuo patikrinimo atlikimo dienos.

29. Patikrinimo aktas turi būti surašomas aiškiai, suprantamai, visi įrašai jame turi būti tikslūs, teiginiai turi būti pagrįsti dokumentais bei kitais duomenimis.

30. Kiekvienas VGI darbuotojo patikrinimo atlikimo metu nustatytas pažeidimas patikrinimo akte rašomas atskirai.

31. VGI patikrinimo akte gali nurodyti terminą, per kurį ūkio subjektas, siekdamas pašalinti VGI nustatytus pažeidimus, privalo parengti pažeidimų pašalinimo planą.

32. Ūkio subjektas pažeidimų pašalinimo plane nurodo plano įgyvendinimo terminus ir pateikia Inspekcijai.

33. VGI, įvertinusi ūkio subjekto pateiktą pažeidimų pašalinimo planą, gali pateikti pastabas ir pasiūlymus.

34. Ūkio subjektas, įgyvendinęs pažeidimų pašalinimo planą, apie tai informuoja VGI.

35. Ūkio subjektas, nesutinkantis su patikrinimo akte išdėstytomis aplinkybėmis ir nustatytais pažeidimais arba siekdamas pagrįsti kitas aplinkybes, kurios gali turėti įtakos patikrinimo rezultatams, gali akte arba raštu, bet ne vėliau kaip per 5 darbo dienas nuo patikrinimo akto gavimo dienos, pateikti pastabas ar paaiškinimus dėl patikrinimo akte nurodytų duomenų.

36. Patikrinimo akte gali būti nurodyta ir kita, šiose Taisyklėse nenurodyta informacija.

37. Prie patikrinimo akto pridedamos patikrinimo metu ūkio subjekto raštu pateiktos pastabos, paaiškinimai bei papildoma medžiaga (schemos, nuotraukos ir kt.).

38. Šių Taisyklių 28 punkte nurodytas patikrinimo akto surašymo terminas VGI viršininko sprendimu gali būti pratęstas, bet ne ilgiau kaip 10 darbo dienų, kai:

38.1. tikrinamas ūkio subjektas imasi veiksmų, trukdančių atlikti patikrinimą arba šį patikrinimą ignoruoja;

38.2. atlikti patikrinimą įpareigotas VGI darbuotojas negali surašyti patikrinimo akto dėl pateisinamų priežasčių (nedarbingumas, trūkstant duomenų ir kt.).

39. Jei VGI darbuotojo nedarbingumas trunka ilgiau kaip 15 darbo dienų, surašyti patikrinimo aktą turi būti įgaliojamas kitas VGI darbuotojas.

40. Patikrinimo aktą pasirašo patikrinimą atlikęs VGI darbuotojas arba patikrinimo grupės vadovas ir tikrinamo ūkio subjekto vadovas arba jo įgaliotas asmuo, nurodydami pareigas, vardą ir pavardę.

41. Patikrinimo aktas surašomas 2 egzemplioriais, iš kurių vienas patikrinimo akto egzempliorius įteikiamas tikrinamam ūkio subjektui (atsakingam asmeniui), o kitas saugomas VGI. Jeigu patikrinimo aktas buvo surašytas VGI, patikrinimo aktas tikrinamam ūkio subjektui išsiunčiamas paštu arba elektroniniu paštu per 3 darbo dienas po patikrinimo akto surašymo dienos.

42. Jeigu patikrinimas atliktas kitos institucijos prašymu, patikrinimo akto kopija išsiunčiama paštu, faksu arba elektroniniu paštu prašymą pateikusiam kompetentingam viešojo administravimo subjektui (jeigu vadovaujantis galiojančiais teisės aktais šiai institucijai gali būti teikiama patikrinimo akte nurodyta informacija apie tikrinamą ūkio subjektą).

43. VGI darbuotojas, įforminęs patikrinimo rezultatus ir nustatęs Lietuvos Respublikos įstatymų ar kitų teisės aktų, reglamentuojančių geležinkelių transporto eismo saugą, pažeidimus, surašo šaukimą dėl administracinio teisės pažeidimo protokolo surašymo (toliau – šaukimas) (10 priedas), kuris ūkio subjektui išsiunčiamas paštu.

44. Šaukiamas asmuo, jei jis nėra ūkio subjekto vadovas, privalo pateikti dokumentą, įrodantį, kad yra atsakingas už patikrinimo akte nurodytus geležinkelių transporto eismo saugą reglamentuojančių teisės aktų reikalavimų pažeidimus.

45. Šaukiamam asmeniui neatvykus į VGI Šaukime dėl administracinio teisės pažeidimo protokolo surašymo nurodytą dieną, VGI darbuotojas pakartotinai siunčia Šaukimą dėl administracinio teisės pažeidimo protokolo surašymo, nurodydamas pakartotinio atvykimo datą bei neatvykimo teisines pasekmes.

46. Šaukiamam asmeniui neatvykus į VGI pakartotiniame Šaukime dėl administracinio teisės pažeidimo protokolo surašymo nurodytą dieną, VGI darbuotojas, vadovaudamasis Lietuvos Respublikos administracinių teisės pažeidimų kodeksu (Žin., 1985, Nr. 1-1) (toliau – LR ATPK), kreipiasi į Policiją dėl administracinėn atsakomybėn traukiamo asmens pristatymo.

47. Administracinių teisės pažeidimų bylos nagrinėjamos, vadovaujantis LR ATPK.

48. Patikrinimas, kuriame nustatyti LR ATPK numatyti administraciniai teisės pažeidimai, laikomas baigtu, kai VGI darbuotojas, kuriam LR ATPK ir kiti teisės aktai suteikia įgaliojimus nagrinėti administracinių teisės pažeidimų bylas, surašo Administracinio teisės pažeidimo protokolą ir byloje dėl administracinio teisės pažeidimo priima Nutarimą.

49. Jei patikrinimo metu nustatoma, kad tikrinamo ūkio subjekto objektas negali būti naudojamas dėl pažeidimų, kuriems esant teisės aktai draudžia jį naudoti ir (ar) dėl jo naudojimo gali kilti grėsmė eismo saugai ir (ar) žmonių gyvybei, VGI darbuotojas privalo įpareigoti ūkio subjekto vadovą arba jo įgaliotą asmenį uždrausti naudoti tą objektą.

50. Įpareigojimas (11 priedas) surašomas 2 egzemplioriais, iš kurių vienas įteikiamas tikrinamo ūkio subjekto vadovui arba jo įgaliotam asmeniui, o kitas saugomas VGI. Jeigu įpareigojimas buvo surašytas VGI, įpareigojimas tikrinamam ūkio subjektui nedelsiant išsiunčiamas paštu, faksu arba elektroniniu paštu.

51.VGI sprendimų, kuriuos ji taiko stebėdama ir skatindama atitiktį teisės aktų reikalavimams, priėmimo kriterijai:

51.1. tikrinamos ūkio subjekto veiklos vykdymo laikotarpis;

51.1.1. VGI po leidimo, suteikiančio teisę vykdyti veiklą (toliau – leidimas), išdavimo ūkio subjektui 6 mėnesius neatlieka šio ūkio subjekto planinių patikrinimų. Ši nuostata netaikoma, jeigu priežiūrą atliekančio ūkio subjekto veiklos tikslams pasiekti būtini dažni planiniai patikrinimai, grindžiami potencialia pažeidimų rizika.

51.1.2. Pirmaisiais metais po ūkio subjekto veiklos, dėl kurios atliekama priežiūra, pradžios šiam ūkio subjektui už atliekamo pirmojo planinio patikrinimo metu nustatytus pažeidimus VGI netaiko poveikio priemonių, susijusių su ūkio subjekto veiklos ribojimu (leidimai, veiklos licencijos nestabdomos ir nenaikinamos). Nustačius teisės aktų reikalavimų nesilaikymo, netinkamo taikymo faktą, ūkio subjektui nustatomas terminas pažeidimams ištaisyti;

51.2. patikrinimų metu nustatytų pažeidimų pobūdis:

51.2.1. patikrinimo metu nustačiusi teisės aktų reikalavimų nesilaikymo ar netinkamo taikymo faktą, kurį atsižvelgiant į konkrečias aplinkybes ir veiksnius galima vertinti kaip mažareikšmį, VGI turi teisę priimti sprendimą netaikyti nuobaudų, o pareikšti ūkio subjektui žodinę pastabą arba pateikti rašytinį nurodymą ir nustatyti protingą terminą pažeidimams pašalinti. Šis terminas, atsižvelgiant į objektyvias aplinkybes, gali būti pratęstas. Mažareikšmis teisės aktų reikalavimų pažeidimas suprantamas kaip veika, pažeidžianti teisės aktų reikalavimus, kurių pažeidimas nepadarė žalos viešajam interesui ar žmonių sveikatai, gyvybei, arba tokia žala labai nedidelė.

51.3. LR ATPK, Lietuvos Respublikos statybos įstatyme ir kituose geležinkelio veiklas, kurių priežiūrą atlieka VGI, reglamentuojančiuose teisės aktuose nustatyti sprendimo priėmimo kriterijai.

V. BAIGIAMOSIOS NUOSTATOS

52. VGI, panaudodama turimus išteklius, kaupia tikrinamų ūkio subjektų duomenis ir keičiasi šiais duomenimis su kitais viešojo administravimo subjektais.

53. Visi su patikrinimu susiję dokumentai saugomi, laikantis Lietuvos Respublikos įstatymų ir kitų teisės aktų nustatytų reikalavimų.

54. VGI darbuotojas, pažeidęs šių Taisyklių nuostatas, atsako Lietuvos Respublikos teisės aktų nustatyta tvarka.

55. Informacija apie atliekamą patikrinimą visuomenės informavimo priemonėms, kitiems su patikrinimu nesusijusiems asmenims nesuteikiama tol, kol patikrinimas nėra baigtas, išskyrus atvejus, kai VGI gali teikti informaciją apie atliekamo patikrinimo faktą, kai tai daroma ne VGI iniciatyva. Jeigu visuomenės informavimo priemonėms ar tretiesiems asmenims VGI pateikia su patikrinimu susijusią informaciją, kuri vėliau pasirodo esanti klaidinga, šią informaciją VGI privalo paneigti tokiu būdu, kokiu ji buvo paskleista.

56. VGI priimti sprendimai gali būti skundžiami Lietuvos Respublikos administracinių bylų teisenos įstatyme (Žin., 1999, Nr. 13-308; 2000, Nr. 85-2566) nustatyta tvarka.“

_________________

Priedo pakeitimai:

Nr. V-26, 2012-01-20, Žin., 2012, Nr. 16-729 (2012-02-04), i. k. 1122214ISAK0000V-26

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių

1 priedas

(Planuojamų tikrinti ūkio subjektų sąrašo pavyzdys)

VALSTYBINĖ GELEŽINKELIO INSPEKCIJA PRIE SUSISIEKIMO MINISTERIJOS

TVIRTINU

VGI viršininkas

PLANUOJAMŲ 201_ M. TIKRINTI ŪKIO SUBJEKTŲ SĄRAŠAS

201_ m. _______________ ___ d.

Vilnius

Eil. Nr.	Įmonės kodas	Įmonės pavadinimas ir adresas	Struktūrinio (teritorinio) padalinio pavadinimas	Planinio tikrinimo data (ketv., mėnuo)	Tikrinimo (inspektavimo) tikslas
1	2	3	4	5	6

_________________

Priedo pakeitimai:

Nr. V-26, 2012-01-20, Žin., 2012, Nr. 16-729 (2012-02-04), i. k. 1122214ISAK0000V-26

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių

2 priedas

GELEŽINKELIŲ TRANSPORTO LICENCIJUOJAMOS VEIKLOS PATIKRINIMO APRAŠAS

1. Geležinkelių transporto licencijuojamos veiklos patikrinimai atliekami vadovaujantis šiais teisės aktais:

1.1. Lietuvos Respublikos geležinkelių transporto kodeksu;

1.2. Lietuvos Respublikos viešojo administravimo įstatymu;

1.3. Keleivių, bagažo ir krovinių vežimo geležinkelių transportu licencijavimo taisyklėmis, patvirtintomis Lietuvos Respublikos Vyriausybės 2003 m. birželio 17 d. nutarimu Nr. 783 (Žin., 2003, Nr. 59-2677; 2006, Nr. 136-5173);

1.4. Geležinkelio įmonių (vežėjų) ekonominį pajėgumą apibūdinančių rodiklių kritinėmis reikšmėmis, patvirtintomis Lietuvos Respublikos susisiekimo ministro 2009 m. sausio 6 d. įsakymu Nr. 3-1 (Žin., 2009, Nr. 4-106);

1.5. kitais teisės aktais.

2. Patikrinimo tikslas – patikrinti, ar geležinkelio įmonė (vežėjas) laikosi licencijuojamos veiklos sąlygų ir atitinka Keleivių, bagažo ir krovinių vežimo geležinkelių transportu licencijavimo taisyklių nustatytus reikalavimus.

1 lentelė. Tikrinamo ūkio subjekto atitiktis reikalavimams ir veiklos sąlygoms, patikrinimų periodiškumas, dokumentai ir informacijos šaltinis.

Eil. Nr.	Tikrinamo ūkio subjekto atitiktis reikalavimams ir veiklos sąlygoms	Patikrinimų periodiškumas	Dokumentai	Informacijos šaltiniai
1.	Nepriekaištingos reputacijos:	–	–	–
1.1.	Ar geležinkelio įmonė (vežėjas) yra nepriekaištingos reputacijos, tai yra jos atžvilgiu teismas nėra priėmęs apkaltinamojo nuosprendžio.	≤5 metai nuo paskutinio patikrinimo	1. Įmonės vadovo ar jo įgalioto asmens pateikta deklaracija, kad įmonės atžvilgiu teismas nėra priėmęs apkaltinamojo nuosprendžio. 2. Informatikos ir ryšių departamento prie Vidaus reikalų ministerijos pateikta pažyma. 3. Teismo nutartis.	1. Ūkio subjektas. 2. Informatikos ir ryšių departamentas prie Vidaus reikalų ministerijos.
1.2.	Ar geležinkelio įmonės (vežėjo) dalyviai, nuosavybės teise tiesiogiai arba netiesiogiai valdantys mažiausiai 34 procentus įmonės akcijų (pajaus, įnašų ir panašiai), įmonės valdymo organų nariai, vadovai ir jų įgalioti asmenys, kuriems pavesta vadovauti keleivių, bagažo ir (ar) krovinių vežimo geležinkelių transportu veiklai (toliau – asmenys):	–	–	–
1.2.1.	nėra buvę įmonės valdymo organų nariais ar vadovais, kurių vadovavimo laiku įmonei buvo teisme iškelta bankroto byla ir dėl to ji buvo likviduota;	≤5 metai nuo paskutinio patikrinimo	1. Asmenų arba įmonės vadovo ar jo įgalioto asmens pateiktos deklaracijos, kad asmenys nėra buvę įmonės valdymo organų nariais ar vadovais, kurių vadovavimo laiku įmonei buvo teisme iškelta bankroto byla ir dėl to ji buvo likviduota. 2. Įmonių bankroto valdymo departamento prie Ūkio ministerijos pateikta pažyma. 3. VĮ Registrų centro pateikta pažyma.	1. Asmenys arba įmonės vadovas ar jo įgaliotas asmuo. 2. Įmonių bankroto valdymo departamentas prie Ūkio ministerijos. 3. VĮ Registrų centras.
1.2.2.	nėra teisti už tyčinius nusikaltimus ir tyčinius baudžiamuosius nusižengimus pagal Lietuvos Respublikos baudžiamuosius įstatymus, įskaitant tyčinius nusikaltimus ir tyčinius baudžiamuosius nusižengimus ekonomikai, verslo tvarkai, finansų sistemai;	≤5 metai nuo paskutinio patikrinimo	1. Asmenų arba įmonės vadovo ar jo įgalioto asmens pateiktos deklaracijos, kad asmenys nėra teisti už tyčinius nusikaltimus ir tyčinius baudžiamuosius nusižengimus pagal Lietuvos Respublikos baudžiamuosius įstatymus, įskaitant tyčinius nusikaltimus ir tyčinius baudžiamuosius nusižengimus ekonomikai, verslo tvarkai, finansų sistemai. 2. Informatikos ir ryšių departamento prie Vidaus reikalų ministerijos pažyma.	1. Asmenys arba įmonės vadovas ar jo įgaliotas asmuo. 2. Informatikos ir ryšių departamentas prie Vidaus reikalų ministerijos.
1.2.3.	nebuvo teisti už tyčinius nusikaltimus ir tyčinius baudžiamuosius nusižengimus, susijusius su kontrabanda ir neteisėtu prekių ar produkcijos neišvežimu iš Lietuvos Respublikos (jei įmonė veža krovinius tarptautiniais maršrutais);	≤5 metai nuo paskutinio patikrinimo	1. Asmenų arba įmonės vadovo ar jo įgalioto asmens pateiktos deklaracijos, kad asmenys nebuvo teisti už tyčinius nusikaltimus ir tyčinius baudžiamuosius nusižengimus, susijusius su kontrabanda ir neteisėtu prekių ar produkcijos neišvežimu iš Lietuvos Respublikos. 2. Informatikos ir ryšių departamento prie Vidaus reikalų ministerijos pažyma.	1. Asmenys arba įmonės vadovas ar jo įgaliotas asmuo. 2. Informatikos ir ryšių departamentas prie Vidaus reikalų ministerijos.
1.2.4.	nėra teisti už tyčinius nusikaltimus ir tyčinius baudžiamuosius nusižengimus transporto eismo saugumui pagal Lietuvos Respublikos baudžiamuosius įstatymus;	≤5 metai nuo paskutinio patikrinimo	1. Asmenų arba įmonės vadovo ar jo įgalioto asmens pateiktos deklaracijos, kad asmenys nėra teisti už tyčinius nusikaltimus ir tyčinius baudžiamuosius nusižengimus transporto eismo saugumui pagal Lietuvos Respublikos baudžiamuosius įstatymus. 2. Informatikos ir ryšių departamento prie Vidaus reikalų ministerijos pažyma.	1. Asmenys arba įmonės vadovas ar jo įgaliotas asmuo. 2. Informatikos ir ryšių departamentas prie Vidaus reikalų ministerijos.
1.2.5.	nėra teisti už tyčinius nusikaltimus ir tyčinius baudžiamuosius nusižengimus asmens socialinėms teisėms pagal Lietuvos Respublikos baudžiamuosius įstatymus;	≤5 metai nuo paskutinio patikrinimo	1. Asmenų arba įmonės vadovo ar jo įgalioto asmens pateiktos deklaracijos, kad asmenys nėra teisti už tyčinius nusikaltimus ir tyčinius baudžiamuosius nusižengimus asmens socialinėms teisėms pagal Lietuvos Respublikos baudžiamuosius įstatymus. 2. Informatikos ir ryšių departamento prie Vidaus reikalų ministerijos pažyma.	1. Asmenys arba įmonės vadovas ar jo įgaliotas asmuo. 2. Informatikos ir ryšių departamentas prie Vidaus reikalų ministerijos.
1.2.6.	nėra susiję su terorizmu;	≤5 metai nuo paskutinio patikrinimo	1. Asmenų arba įmonės vadovo ar jo įgalioto asmens pateiktos deklaracijos, kad asmenys nėra susiję su terorizmu. 2. Lietuvos Respublikos saugumo departamento pažyma.	1. Asmenys arba įmonės vadovas ar jo įgaliotas asmuo. 2. Gali kreiptis į Lietuvos Respublikos saugumo departamentą.
1.2.7.	nėra susiję su užsienio valstybių specialiųjų tarnybų veikla.	≤5 metai nuo paskutinio patikrinimo	1. Asmenų arba įmonės vadovo ar jo įgalioto asmens pateiktos deklaracijos, kad asmenys nėra susiję su užsienio valstybių specialiųjų tarnybų veikla. 2. Lietuvos Respublikos saugumo departamento pažyma.	1. Asmenys arba įmonės vadovas ar jo įgaliotas asmuo. 2. Gali kreiptis į Lietuvos Respublikos saugumo departamentą.
2.	Finansinio pajėgumo:	–	–	–
2.1.	Ar įmonės finansinė atskaitomybė visais atžvilgiais teisingai atspindi įmonės finansinę būklę, veiklos rezultatus ir pinigų srautus, atitinka teisės aktų, reglamentuojančių finansinę apskaitą ir finansinės atskaitomybės sudarymą, reikalavimus, taip pat Lietuvos Respublikoje taikomus bendruosius apskaitos principus ir įmonė paskutinius 12 mėnesių yra moki.	≤5 metai nuo paskutinio patikrinimo	1. balansas; 2. pelno (nuostolių) ataskaita; 3. pinigų srautų ataskaita; 4. nuosavo kapitalo pokyčių ataskaita; 5. aiškinamasis raštas; 6. audito įmonės arba atestuoto auditoriaus išvados apie įmonės finansinę atskaitomybę ir (ar) apie įmonių grupės konsoliduotą finansinę atskaitomybę įmonės vadovo ar jo įgalioto asmens patvirtinta kopija (tais atvejais, kai auditas atliktas arba pagal įstatymus privalo būti atliktas).	1. VĮ Registrų centras. 2. Ūkio subjektas.
2.2.	Ar įmonės ekonominį pajėgumą apibūdinantys rodikliai atitinka susisiekimo ministro nustatytas geležinkelio įmonių (vežėjų) ekonominį pajėgumą apibūdinančių rodiklių kritines reikšmes.	≤5 metai nuo paskutinio patikrinimo	1. balansas; 2. pelno (nuostolių) ataskaita; 3. pinigų srautų ataskaita.	1. VĮ Registrų centras. 2. Ūkio subjektas.
2.3.	Ar įmonė neturi mokestinės nepriemokos Lietuvos Respublikos valstybės biudžetui, savivaldybių biudžetams ar fondams, į kuriuos mokamus mokesčius administruoja Valstybinė mokesčių inspekcija prie Finansų ministerijos (toliau vadinama – Valstybinė mokesčių inspekcija) (išskyrus atvejus, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas), nėra skolinga Valstybinio socialinio draudimo fondo biudžetui.	≤5 metai nuo paskutinio patikrinimo	1. Valstybinės mokesčių inspekcijos pažyma. 2. Valstybinio socialinio draudimo fondo valdybos prie Socialinės apsaugos ir darbo ministerijos pažyma.	1. Valstybinė mokesčių inspekcija. 2. Valstybinio socialinio draudimo fondo valdyba prie Socialinės apsaugos ir darbo ministerijos.
3.	Kiti reikalavimai licencijuojamai veiklai:	–	–	–
3.1.	Ar geležinkelio įmonė (vežėjas), teikianti keleivių, bagažo ir krovinių vežimo tarptautiniais maršrutais paslaugas, laikosi Lietuvos Respublikos tarptautinių sutarčių dėl tarptautinio susisiekimo geležinkeliais reikalavimų.	≤5 metai nuo paskutinio patikrinimo	Įmonės vadovo ar jo įgalioto asmens pateikta deklaracija, kurioje nurodyta, kokių Lietuvos Respublikos tarptautinių sutarčių dėl tarptautinio susisiekimo geležinkeliais įmonė laikosi.	Ūkio subjektas.
3.2.	Ar geležinkelio įmonė (vežėjas), vykdydama licencijuojamą veiklą, turi saugos sertifikatą, kuris išduodamas Lietuvos Respublikos susisiekimo ministro patvirtintų Geležinkelio įmonių (vežėjų) ir geležinkelių infrastruktūros valdytojų saugos sertifikavimo taisyklių nustatyta tvarka.	≤5 metai nuo paskutinio patikrinimo	VGI Teisės skyriaus pranešimas.	VGI.
3.3.	Ar įmonė turi nuosavybės teise priklausančias traukos priemones, ar jas valdo ir naudoja kitu teisėtu pagrindu.	≤5 metai nuo paskutinio patikrinimo	VGI Informacinių technologijų skyriaus pranešimas.	Lietuvos Respublikos geležinkelių riedmenų ir konteinerių registras.
3.4.	Ar geležinkelio įmonės (vežėjo) naudojami geležinkelių riedmenys yra įregistruoti Lietuvos Respublikos geležinkelių riedmenų ir konteinerių registre ir naudojami tik atlikus techninę apžiūrą pagal nustatytus reikalavimus ir ar šių riedmenų techninė būklė, priežiūra ir remontas atitinka teisės aktų reikalavimus.	≤5 metai nuo paskutinio patikrinimo	1. VGI Informacinių technologijų skyriaus pranešimas. 2. Techninės apžiūros pažyma. 3. Riedmens techninio paso kopija su įrašais apie pagal teisės aktus atliktą priežiūrą ir remontą.	1. VGI. 2. Ūkio subjektas.
3.5.	Ar geležinkelio įmonė (vežėjas) savo vardu nėra įgaliojusi kitų įmonių arba leidusi kitoms įmonėms vykdyti licencijoje nurodytą veiklą.	≤5 metai nuo paskutinio patikrinimo	Ūkio subjekto pateikta deklaracija, kad nėra įgaliojęs kitų įmonių arba leidęs kitoms įmonėms vykdyti licencijoje nurodytą veiklą.	Ūkio subjektas, įgaliota įmonė.
3.6.	Ar geležinkelio įmonė (vežėjas) per 10 kalendorinių dienų nuo įmonės pavadinimo arba buveinės adreso pasikeitimo dienos pranešė apie tai VGI ir pateikė prašymą pakeisti turimą licenciją, nurodydama pakeistą informaciją ir pateikdama tai patvirtinančius dokumentus.	≤5 metai nuo paskutinio patikrinimo	Ūkio subjekto pateikta deklaracija, kurioje nurodyti esami įmonės rekvizitai.	Ūkio subjektas, VĮ Registrų centras.
3.7.	Ar pasikeitus geležinkelio įmonės (vežėjo) teisinei formai, įmonės vadovui ar jo įgaliotiems asmenims, kuriems pavesta vadovauti keleivių, bagažo ir (ar) krovinių vežimo geležinkelių transportu veiklai, taip pat kai dalyvaujanti reorganizavime (pertvarkyme) įmonė nepasibaigia, bet pasikeičia geležinkelio įmonės (vežėjo) dalyviai, nuosavybės teise tiesiogiai arba netiesiogiai valdantys mažiausiai 34 procentus įmonės akcijų (pajaus, įnašų ir panašiai), geležinkelio įmonė (vežėjas) per 10 darbo dienų atitinkamai nuo geležinkelio įmonės (vežėjo) reorganizavimo (pertvarkymo) pabaigos, valdymo organų narių, vadovo ar jo įgaliotų asmenų pasikeitimo informavo apie tai VGI.	≤5 metai nuo paskutinio patikrinimo	Ūkio subjekto pateikta deklaracija, kad geležinkelio įmonė nebuvo reorganizuota (pertvarkyta), valdymo organų nariai, vadovas ar jo įgalioti asmenys nepasikeitė.	Ūkio subjektas.
3.8.	Ar geležinkelio įmonė (vežėjas) atitinka civilinės atsakomybės reikalavimus ir ar geležinkelio įmonė (vežėjas) ne vėliau kaip likus 10 darbo dienų iki geležinkelio įmonės (vežėjo) turimo dokumento, įrodančio geležinkelio įmonės (vežėjo) atitiktį civilinės atsakomybės reikalavimams, galiojimo termino pabaigos pateikė VGI prašymą išduoti naują licencijos priedą.	≤5 metai nuo paskutinio patikrinimo	VGI Teisės skyriaus pranešimas.	VGI.

_________________

Priedo pakeitimai:

Nr. V-26, 2012-01-20, Žin., 2012, Nr. 16-729 (2012-02-04), i. k. 1122214ISAK0000V-26

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių

3 priedas

SAUGOS SERTIFIKATO IR (AR) ĮGALIOJIMŲ EISMO SAUGOS SRITYJE REIKALAVIMŲ LAIKYMOSI VEIKLOS PATIKRINIMO APRAŠAS

1. Patikrinimai, skirti nustatyti, ar saugos sertifikato ir (ar) įgaliojimų eismo saugos srityje turėtojai laikosi veiklos sąlygų, atliekami vadovaujantis šiais teisės aktais:

1.1. Lietuvos Respublikos geležinkelių transporto kodeksu;

1.2. Lietuvos Respublikos viešojo administravimo įstatymu;

1.3. Geležinkelio įmonių (vežėjų) ir geležinkelių infrastruktūros valdytojų saugos sertifikavimo taisyklėmis, patvirtintomis Lietuvos Respublikos susisiekimo ministro 2003 m. sausio 23 d. įsakymu Nr. 3-37 (Žin., 2003, Nr. 13-520; 2011, Nr. 121-5730);

1.4. Reikalavimais geležinkelių transporto eismo saugos valdymo sistemoms, patvirtintais Lietuvos Respublikos susisiekimo ministro 2006 m. liepos 17 d. įsakymu Nr. 3-297 (Žin., 2006, Nr. 81-3231; 2011, Nr. 121-5731);

1.5. kitais teisės aktais.

2. Patikrinimo tikslai:

2.1. patikrinti, ar geležinkelio įmonė (vežėjas) laikosi sertifikuojamos veiklos sąlygų ir atitinka Geležinkelio įmonių (vežėjų) ir geležinkelių infrastruktūros valdytojų saugos sertifikavimo taisyklių reikalavimus;

2.2. patikrinti, ar įgaliojimų eismo saugos srityje A ir (ar) įgaliojimų eismo saugos srityje B dalių (-ies) turėtojai laikosi jiems nustatytų sąlygų ir atitinka Geležinkelio įmonių (vežėjų) ir geležinkelių infrastruktūros valdytojų saugos sertifikavimo taisyklių reikalavimus.

2 lentelė. Tikrinamo ūkio subjekto atitiktis reikalavimams ir veiklos sąlygoms, patikrinimų periodiškumas, dokumentai ir informacijos šaltinis.

Eil. Nr.	Tikrinamo ūkio subjekto atitiktis reikalavimams ir veiklos sąlygoms	Patikrinimų periodiškumas	Dokumentai	Informacijos šaltiniai
SERTIFIKUOJAMOS VEIKLOS SĄLYGOS
1.	Ar saugos sertifikato A dalies turėtojas:	-	-	-
1.1.	laikosi savo parengtos ir Sertifikavimo taisyklėse nustatyta tvarka VGI įvertintos eismo saugos valdymo sistemos ir nekeitė šios sistemos be VGI leidimo;	≤5 metai nuo paskutinio patikrinimo	Geležinkelių transporto eismo saugos sistemos aprašymas.	Ūkio subjektas.
1.2.	yra įregistruotas Lietuvos Respublikoje (šis reikalavimas taikomas tik toms geležinkelio įmonėms (vežėjams), kurioms saugos sertifikato A dalį yra išdavusi VGI);	≤5 metai nuo paskutinio patikrinimo	Išrašas iš VĮ Registrų centro duomenų bazės.	VĮ Registrų centras.
1.3.	turi licenciją, suteikiančią teisę verstis geležinkelių transporto ūkine komercine veikla.	≤5 metai nuo paskutinio patikrinimo	VGI Teisės skyriaus pranešimas.	VGI.
2.	Ar saugos sertifikato B dalies turėtojas:
2.1.	įgyvendino priemones, būtinas saugiai teikti keleivių, bagažo ir (ar) krovinių vežimo paslaugas atitinkamame geležinkelių tinkle ir nekeitė šių priemonių be VGI leidimo;	≤5 metai nuo paskutinio patikrinimo	Ūkio subjekto VGI pateikti dokumentai saugos sertifikato B daliai gauti.	VGI.
2.2.	turi licenciją, suteikiančią teisę verstis geležinkelių transporto ūkine komercine veikla;	≤5 metai nuo paskutinio patikrinimo	VGI Teisės skyriaus pranešimas.	VGI.
2.3.	turi galiojančią saugos sertifikato A dalį;	≤5 metai nuo paskutinio patikrinimo	VGI Teisės skyriaus pranešimas.	VGI.
2.4.	prieš patvirtindamas naujas pareigybes, susijusias su planuojama vykdyti nauja sertifikuojama veikla, kreipėsi į VGI, pateikdamas pranešimą apie numatomus įgyvendinti sertifikuojamos veiklos pokyčius;	≤5 metai nuo paskutinio patikrinimo	Darbuotojų pareigybių sąrašas.	Ūkio subjektas.
2.5.	prieš pradėdamas naudoti naujus geležinkelių riedmenis kreipėsi į VGI, pateikdamas pranešimą apie numatomus įgyvendinti sertifikuojamos veiklos pokyčius.	≤5 metai nuo paskutinio patikrinimo	Naudojamų geležinkelių riedmenų sąrašas.	Ūkio subjektas.
3.	Ar saugos sertifikato A ir B dalių turėtojas:	-	-	-
3.1.	kreipėsi į VGI dėl saugos sertifikato A ir (ar) B dalių (-ies) atnaujinimo:	-	-	-
3.1.1.	parengęs geležinkelio įmonės (vežėjo) sukurtos ir VGI Sertifikavimo taisyklėse nustatyta tvarka įvertintos eismo saugos valdymo sistemos pakeitimus;	5 metai nuo paskutinio patikrinimo	Geležinkelių transporto eismo saugos sistemos aprašymas.	Ūkio subjektas.
3.1.2.	pakeitęs geležinkelio įmonės (vežėjo) veiklos rūšį arba jos mastą, jei tai nebuvo nurodyta paraiškoje saugos sertifikato B daliai gauti;	≤5 metai nuo paskutinio patikrinimo	1. Ūkio subjekto pateikta deklaracija apie esamą veiklos rūšį ir jos mastą. 2. Ūkio subjekto pateikta paraiška saugos sertifikato B daliai gauti.	1. Ūkio subjektas. 2. VGI.
3.1.3.	prieš pradėdamas naudotis geležinkelių linijomis, kurios nebuvo nurodytos išduotoje saugos sertifikato B dalyje;	≤5 metai nuo paskutinio patikrinimo	1. Ūkio subjekto pateikta deklaracija, kurioje nurodytos visos geležinkelio linijos, kuriomis naudojamasi. 2. Ūkio subjekto saugos sertifikato B dalis. 3. Duomenys gauti iš viešosios geležinkelių infrastruktūros valdytojo.	1. Ūkio subjektas. 2. VGI. 3. Viešosios geležinkelių infrastruktūros valdytojas.
3.1.4.	prieš pakeisdamas konkrečias sertifikuojamos veiklos sąlygas, kurios buvo nurodytos išduotoje saugos sertifikato B dalyje;	≤5 metai nuo paskutinio patikrinimo	Ūkio subjekto saugos sertifikato B dalis.	VGI.
3.1.5.	praėjus 5 metams nuo saugos sertifikato A ir (ar) saugos sertifikato B dalių (-ies) išdavimo.	≤5 metai nuo paskutinio patikrinimo	VGI Teisės skyriaus pranešimas.	VGI.
3.2.	atitinkamai pasikeitus duomenims, nurodytiems saugos sertifikato A ir (ar) saugos sertifikato B dalyse (-yje), kreipėsi į VGI dėl saugos sertifikato A ir (ar) B dalių (-ies) pakeitimo;	≤5 metai nuo paskutinio patikrinimo	1. Ūkio subjekto pateikta deklaracija, kurioje nurodyti esami įmonės rekvizitai. 2. Ūkio subjekto saugos sertifikato A ir (ar) saugos sertifikato B dalys (-is).	1. Ūkio subjektas. 2. VGI.
3.3.	nėra leidęs naudotis turimomis (-a) saugos sertifikato A ir (ar) saugos sertifikato B dalimis (-i) kitiems asmenims;	5 metai nuo paskutinio patikrinimo	Ūkio subjekto pateikta deklaracija, kad nėra leidęs naudotis turimo-mis (-a) saugos sertifikato A ir (ar) saugos sertifikato B dalimis (-i) kitiems asmenims.	Ūkio subjektas.
3.4.	VGI pareigūnams, atliekantiems sertifikuojamos veiklos sąlygų laikymosi priežiūrą, pateikė visus patikrinimui reikalingus duomenis ir dokumentus.	-	-	-
ĮGALIOJIMŲ EISMO SAUGOS SRITYJE A IR (AR) B DALIŲ (-IES) TURĖTOJŲ VEIKLOS SĄLYGOS
4.	Ar įgaliojimų eismo saugos srityje A dalies turėtojas, vykdydamas veiklą, kuriai išduota įgaliojimų eismo saugos srityje A dalis:
4.1.	laikosi savo parengtos ir Sertifikavimo taisyklėse nustatyta tvarka VGI įvertintos eismo saugos valdymo sistemos ir nekeitė šios sistemos be VGI leidimo;	≤5 metai nuo paskutinio patikrinimo	Geležinkelių transporto eismo saugos sistemos aprašymas.	Ūkio subjektas.
4.2.	geležinkelių infrastruktūrą valdo teisėtai;	≤5 metai nuo paskutinio patikrinimo	Ūkio subjekto pateikta deklaracija, kad geležinkelių infrastruktūrą valdo teisėtai.	Ūkio subjektas.
4.3.	nėra leidęs naudotis turima įgaliojimų eismo saugos srityje A dalimi kitiems geležinkelių infrastruktūros valdytojams;	≤5 metai nuo paskutinio patikrinimo	Ūkio subjekto pateikta deklaracija, kad nėra leidęs naudotis turima įgaliojimų eismo saugos srityje A dalimi kitiems geležinkelių infrastruktūros valdytojams.	Ūkio subjektas.
5.	Ar įgaliojimų eismo saugos srityje B dalies turėtojas, vykdydamas veiklą, kuriai išduota įgaliojimų eismo saugos srityje B dalis:	-	-	-
5.1.	įgyvendino priemones, būtinas užtikrinti saugų geležinkelių infrastruktūros valdymą, priežiūrą ir naudojimą bei traukinių eismo valdymą ir organizavimą, ir nekeitė šių priemonių be VGI leidimo;	≤5 metai nuo paskutinio patikrinimo	Ūkio subjekto VGI pateikti dokumentai įgaliojimų eismo saugos srityje B daliai gauti.	Ūkio subjektas.
5.2.	nėra leidęs naudotis turima įgaliojimų eismo saugos srityje B dalimi kitiems geležinkelių infrastruktūros valdytojams;	≤5 metai nuo paskutinio patikrinimo	Ūkio subjekto pateikta deklaracija, kad nėra leidęs naudotis turima įgaliojimų eismo saugos srityje B dalimi kitiems geležinkelių infrastruktūros valdytojams.
6.	Ar įgaliojimų eismo saugos srityje A ir (ar) įgaliojimų eismo saugos srityje B dalių (-ies) turėtojas:	-	-	-
6.1.	kreipėsi į VGI dėl įgaliojimų eismo saugos srityje A ir (ar) įgaliojimų eismo saugos srityje B dalių (-ies) atnaujinimo:	-	-	-
6.1.1.	parengęs geležinkelio įmonės (vežėjo) sukurtos ir VGI Sertifikavimo taisyklėse nustatyta tvarka įvertintos eismo saugos valdymo sistemos pakeitimus;	≤5 metai nuo paskutinio patikrinimo	Geležinkelių transporto eismo saugos sistemos aprašymas.	Ūkio subjektas.
6.1.2.	prieš įgyvendindamas geležinkelių infrastruktūros, signalizacijos ar energijos tiekimo esminius pokyčius;	≤5 metai nuo paskutinio patikrinimo	1. Ūkio subjekto pateikta deklaracija apie esamą geležinkelių infrastruktūrą, signalizaciją ar energijos tiekimą. 2. Ūkio subjekto VGI pateikti dokumentai įgaliojimų eismo saugos srityje B daliai gauti.	1. Ūkio subjektas. 2. VGI.
6.1.3.	prieš įgyvendindamas geležinkelių infrastruktūros eksploatavimo ir techninės priežiūros esminius pokyčius;	≤5 metai nuo paskutinio patikrinimo	1. Ūkio subjekto pateikta deklaracija apie esamą infrastruktūros eksploatavimo ir techninės priežiūros sistemą. 2. Ūkio subjekto VGI pateikti dokumentai įgaliojimų eismo saugos srityje B daliai gauti.	1. Ūkio subjektas. 2. VGI.
6.1.4.	praėjus 5 metams nuo įgaliojimų eismo saugos srityje A ir (ar) įgaliojimų eismo saugos srityje B dalių (-ies) išdavimo.	≤5 metai nuo paskutinio patikrinimo	VGI Teisės skyriaus pranešimas.	VGI.
6.2.	atitinkamai pasikeitus duomenims, nurodytiems įgaliojimų eismo saugos srityje A ir (ar) įgaliojimų eismo saugos srityje B dalyse (-yje), kreipėsi į VGI dėl įgaliojimų eismo saugos srityje A ir (ar) įgaliojimų eismo saugos srityje B dalių (-ies) pakeitimo;	≤5 metai nuo paskutinio patikrinimo	1. Ūkio subjekto pateikta deklaracija, kurioje nurodyti esami įmonės rekvizitai. 2. Ūkio subjekto įgaliojimų eismo saugos srityje A ir (ar) įgaliojimų eismo saugos srityje B dalys (-is).	1. Ūkio subjektas. 2. VGI.

_________________

Priedo pakeitimai:

Nr. V-26, 2012-01-20, Žin., 2012, Nr. 16-729 (2012-02-04), i. k. 1122214ISAK0000V-26

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių

4 priedas

STATINIŲ TECHNINĖS PRIEŽIŪROS VEIKLOS PATIKRINIMO APRAŠAS

1. Statinių techninės priežiūros veiklos patikrinimas atliekamas vadovaujantis šiais teisės aktais:

1.1. Lietuvos Respublikos statybos įstatymu;

1.2. Lietuvos Respublikos viešojo administravimo įstatymu;

1.3. Statybos techniniu reglamentu STR 1.12.08:2010 „Statinių naudojimo priežiūros tvarkos aprašas“, patvirtintu Lietuvos Respublikos aplinkos ministro 2010 m. rugsėjo 27 d. įsakymu Nr. D1-825 (Žin., 2010, Nr. 116-5943);

1.4. Statybos techniniu reglamentu STR 1.12.07:2004 „Statinių techninės priežiūros taisyklės, kvalifikaciniai reikalavimai statinių techniniams prižiūrėtojams, statinių techninės priežiūros dokumentų formos bei jų pildymo ir saugojimo tvarkos aprašas“, patvirtintu Lietuvos Respublikos aplinkos ministro 2004 m. birželio 21 d. įsakymu Nr. D1-347 (Žin., 2004, Nr. 98-3658);

1.5. Statinių, kurių naudojimo priežiūrą vykdo Susisiekimo ministerijos įgaliotos įmonės, įstaigos prie ministerijos, techninės priežiūros taisyklėmis, patvirtintomis Lietuvos Respublikos susisiekimo ministro 2004 m. lapkričio 11 d. įsakymu Nr. 3-517 (Žin., 2004, Nr. 167-6141);

1.6. kitais teisės aktais.

2. Patikrinimo tikslas – nustatyti, ar ypatingo statinio techninė priežiūra atitinka Lietuvos Respublikos statybos įstatymo ir kitų įstatymų bei teisės aktų, taip pat normatyvinių statybos techninių dokumentų reikalavimus.

3 lentelė. Tikrinamo ūkio subjekto atitiktis reikalavimams ir veiklos sąlygoms, patikrinimų periodiškumas, dokumentai ir informacijos šaltinis.

Eil. Nr.	Tikrinamo ūkio subjekto atitiktis reikalavimams ir veiklos sąlygoms	Patikrinimų periodiškumas	Dokumentai	Informacijos šaltiniai
1.	Ar statinio techninis prižiūrėtojas pateikė statinių techninės priežiūros dokumentus (kai jie yra privalomi):	–	–	–
1.1.	statinio techninį pasą (ar techninės apskaitos kortelę) arba apšildomų pastatų, kurių naudingasis plotas didesnis kaip 1000 kvadratinių metrų, – pastato techninį-energetinį pasą;	1 kartą per metus	Statinio techninis pasas (ar techninės apskaitos kortelė).	Ūkio subjektas.
1.2.	statinio tyrimų ir auditų (jei jų buvo) išvadas;	1 kartą per metus	Statinio tyrimų ir auditų išvados.	Ūkio subjektas.
1.3.	statinio projektą (kai būtina patikrinti);	1 kartą per metus	Statinio projektas.	Ūkio subjektas.
1.4.	kadastrinių duomenų bylą (kai būtina patikrinti);	1 kartą per metus	Kadastrinių duomenų byla.	Ūkio subjektas.
1.5.	statinio energetinio naudingumo sertifikatą;	1 kartą per metus	Statinio energetinio naudingumo sertifikatas.	Ūkio subjektas.
1.6.	statinio techninės priežiūros žurnalą;	1 kartą per metus	Statinio techninės priežiūros žurnalas.	Ūkio subjektas.
1.7.	statinio periodinių ir specialiųjų apžiūrų aktus;	1 kartą per metus	Statinio periodinių ir specialiųjų apžiūrų aktai.	Ūkio subjektas.
1.8.	bendraturčių jungtinės veiklos sutartį dėl statinio valdymo ir naudojimo, jeigu statinys turi daugiau negu vieną savininką.	1 kartą per metus	Bendraturčių jungtinės veiklos sutartis dėl šatinio valdymo ir naudojimo.	Ūkio subjektas.
2.	Ar laiku ir išsamiai pildomas statinio techninės priežiūros žurnalas.	1 kartą per metus	Statinio techninės priežiūros žurnalas.	Ūkio subjektas.
3.	Ar atliekamos statinio periodinės ir specialiosios apžiūros.	1 kartą per metus	Statinio periodinių ir specialiųjų apžiūrų aktai.	Ūkio subjektas.
4.	Ar įvykdyti statinio techninės priežiūros žurnale įrašyti reikalavimai.	1 kartą per metus	Statinio techninės priežiūros žurnalas.	Ūkio subjektas.
5.	Ar statinys naudojamas pagal paskirtį.	1 kartą per metus	Statinio projektas.	Ūkio subjektas.
6.	Ar nevykdomi statinyje statybos darbai be statybą leidžiančių dokumentų, jei juos turėti privaloma.	1 kartą per metus	Statybą leidžiantys dokumentai.	Ūkio subjektas.
7.	Ar naudojant statinį laikomasi statinio projekte numatytų reikalavimų.	1 kartą per metus	Statinio projektas.	Ūkio subjektas.

_________________

Priedo pakeitimai:

Nr. V-26, 2012-01-20, Žin., 2012, Nr. 16-729 (2012-02-04), i. k. 1122214ISAK0000V-26

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių

5 priedas

pavojingų krovinių vežimo geležinkelių transportU patikrinimo APRAŠAS

1. Pavojingų krovinių vežimo geležinkelių transportu patikrinimas atliekamas vadovaujantis šiais teisės aktais:

1.1. Lietuvos Respublikos geležinkelių transporto kodeksu;

1.2. Lietuvos Respublikos viešojo administravimo įstatymu;

1.3. Lietuvos Respublikos pavojingų krovinių vežimo automobilių, geležinkelių ir vidaus vandenų transportu įstatymu;

1.4. Pramoninių avarijų prevencijos, likvidavimo ir tyrimo nuostatais, patvirtintais Lietuvos Respublikos Vyriausybės 2004 m. rugpjūčio 17 d. nutarimu Nr. 966 (Žin., 2004, Nr. 130-4649; 2008, Nr. 109-4159)

1.5. Pavojingų krovinių vežimo saugos specialisto skyrimo visose įmonėse, kurių veikla susijusi su pavojingų krovinių vežimu, tvarka, patvirtinta Lietuvos Respublikos susisiekimo ministro 2002 m. liepos 4 d. įsakymu Nr. 3-343 (Žin., 2002, Nr. 70-2949);

1.6. Lietuvos Respublikos susisiekimo ministro patvirtintais Specialiaisiais pavojingų krovinių vežimo 1520 milimetrų pločio vėžės geležinkeliais Lietuvos Respublikos teritorijoje saugos užtikrinimo reikalavimais;

1.7. Tarptautinio vežimo geležinkeliais sutarties (COTIF) C priedu „Pavojingų krovinių tarptautinio vežimo geležinkeliais taisyklės RID“ (Žin., 2008, Nr. 1-1);

1.8. kitais teisės aktais.

2. Patikrinimo tikslas – nustatyti, ar užtikrinama eismo sauga, vežant pavojingus krovinius.

4 lentelė. Tikrinamo ūkio subjekto atitiktis reikalavimams ir veiklos sąlygoms, patikrinimų periodiškumas, dokumentai ir informacijos šaltinis.

Tikrinamo ūkio subjekto atitiktis reikalavimams ir veiklos sąlygoms	Patikrinimų periodiškumas	Dokumentai	Informacijos šaltiniai
Ar ūkio subjektas vykdo teisės aktų, reglamentuojančių pavojingų krovinių vežimą, nustatytus reikalavimus.	1. Kas 3 metai (tikrinant ūkio subjektą, kuriame esamų pavojingų medžiagų kiekiai prilygsta I lygiui ar jį viršija). 2. Kas 1 metai (tikrinant ūkio subjektą, kuriame esamų pavojingų medžiagų kiekiai prilygsta II lygiui ar jį viršija).	1. Ūkio subjekto pateiktas dokumentas apie pavojingų krovinių vežimo geležinkelių transportu saugos specialisto paskyrimą. 2. Pavojingų krovinių vežimo geležinkelių transportu važtos dokumentai (pasirinktinai). 3. Ūkio subjekto darbuotojų instruktavimo pavojingų krovinių vežimo klausimais žurnalas. 4. Vidiniai avariniai planai. 5. Fizinės saugos planai (jeigu įmonė veža ypač pavojingus krovinius).	Ūkio subjektas.

_________________

Priedo pakeitimai:

Nr. V-26, 2012-01-20, Žin., 2012, Nr. 16-729 (2012-02-04), i. k. 1122214ISAK0000V-26

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Valstybinės geležinkelio inspekcijos

prie Susisiekimo ministerijos atliekamų planinių ir neplaninių patikrinimų taisyklių

6 priedas

TECHNINIŲ PRIŽIŪRĖTOJŲ SERTIFIKUOJAMOS VEIKLOS SĄLYGŲ LAIKYMOSI PATIKRINIMO APRAŠAS

1. Techninių prižiūrėtojų sertifikuojamos veiklos sąlygų laikymosi patikrinimai atliekami, vadovaujantis šiais teisės aktais:

1.1. Lietuvos Respublikos kodeksu;

1.2. Lietuvos Respublikos viešojo administravimo įstatymu;

1.3. Lietuvos Respublikos geležinkelių transporto eismo saugos įstatymu;

1.4. Techninių prižiūrėtojų sertifikavimo taisyklėmis, patvirtintomis Lietuvos Respublikos susisiekimo ministro 2011 m. liepos 19 d. įsakymu Nr. 3-431 (Žin., 2011, Nr. 96-4529);

1.5. kitais teisės aktais.

2. Patikrinimo tikslas – patikrinti, ar techniniai prižiūrėtojai laikosi techninių prižiūrėtojų sertifikuojamos veiklos sąlygų ir atitinka Techninių prižiūrėtojų sertifikavimo taisyklių nustatytus reikalavimus.

5 lentelė. Tikrinamo ūkio subjekto atitiktis reikalavimams ir veiklos sąlygoms, patikrinimų periodiškumas, dokumentai ir informacijos šaltinis.

Eil. Nr.	Tikrinamo ūkio subjekto atitiktis reikalavimams ir veiklos sąlygoms	Patikrinimų periodiškumas	Dokumentai	Informacijos šaltiniai
1.	Ar techninis prižiūrėtojas yra nustatęs prekinių vagonų techninės priežiūros sistemą.	≤5 metai nuo paskutinio patikrinimo	1. Techninio prižiūrėtojo sertifikatas. 2. Prekinių vagonų techninės priežiūros sistemos aprašymas. 3. Sutartis su asmeniu, atliekančiu prekinių vagonų techninę priežiūrą (jei prekinių vagonų techninę priežiūrą atlieka ne pats techninis prižiūrėtojas).	1. VGI. 2. Ūkio subjektas.
2.	Ar techninis prižiūrėtojas savo veikloje laikosi prekinių vagonų techninės priežiūros sistemos.	≤5 metai nuo paskutinio patikrinimo	Prekinių vagonų techninės priežiūros sistemos aprašymas.	Ūkio subjektas.
3.	Ar techninis prižiūrėtojas nėra savo vardu įgaliojęs kitų asmenų arba leidęs kitiems asmenims vykdyti techninio prižiūrėtojo sertifikate nurodytą veiklą.	≤5 metai nuo paskutinio patikrinimo	Ūkio subjekto pateikta deklaracija, kad nėra įgaliojęs kitų asmenų arba leidęs kitiems asmenims vykdyti techninio prižiūrėtojo sertifikate nurodytą veiklą.	Ūkio subjektas.
4.	Ar techninis prižiūrėtojas, VGI darbuotojams atliekant techninio prižiūrėtojo sertifikuojamos veiklos sąlygų laikymosi priežiūrą, pateikė visus reikalaujamus duomenis ir dokumentus.	-	-	-

_________________

Priedo pakeitimai:

Nr. V-26, 2012-01-20, Žin., 2012, Nr. 16-729 (2012-02-04), i. k. 1122214ISAK0000V-26

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių

7 priedas

ASMENŲ, ATLIEKANČIŲ GELEŽINKELIŲ RIEDMENŲ TECHNINĘ PRIEŽIŪRĄ, ATESTUOJAMOS VEIKLOS SĄLYGŲ LAIKYMOSI PATIKRINIMO APRAŠAS

1. Asmenų, atliekančių geležinkelių riedmenų techninę priežiūrą, atestuojamos veiklos sąlygų laikymosi patikrinimai atliekami, vadovaujantis šiais teisės aktais:

1.1. Lietuvos Respublikos geležinkelių transporto kodeksu;

1.2. Lietuvos Respublikos viešojo administravimo įstatymu;

1.3. Lietuvos Respublikos geležinkelių transporto eismo saugos įstatymu;

1.4. Asmenų, atliekančių geležinkelių riedmenų techninę priežiūrą, atestavimo taisyklėmis, patvirtintomis Lietuvos Respublikos susisiekimo ministro 2011 m. rugpjūčio 9 d. įsakymu Nr. 3-472 (Žin., 2011, Nr. 102-4813);

1.5. kitais teisės aktais.

2. Patikrinimo tikslas – patikrinti, ar asmenys, atliekantys geležinkelių riedmenų techninę priežiūrą, laikosi atestuojamos veiklos sąlygų, nustatytų Asmenų, atliekančių geležinkelių riedmenų techninę priežiūrą, atestavimo taisyklėse, ir atitinka šių taisyklių nustatytus reikalavimus.

6 lentelė. Tikrinamo ūkio subjekto atitiktis reikalavimams ir veiklos sąlygoms, patikrinimų periodiškumas, dokumentai ir informacijos šaltinis.

Eil. Nr.	Tikrinamo ūkio subjekto atitiktis reikalavimams ir veiklos sąlygoms	Patikrinimų periodiškumas	Dokumentai	Informacijos šaltiniai
1.	Ar asmuo, turintis atestatą, suteikiantį teisę atlikti geležinkelių riedmenų techninę priežiūrą (toliau – asmuo), atestuojamą veiklą vykdo pagal teisės aktų nustatyta tvarka parengtą techninės priežiūros technologiją?	≤5 metai nuo paskutinio patikrinimo	1. Atestatas, suteikiantis teisę atlikti geležinkelių riedmenų techninę priežiūrą. 2. Techninės priežiūros technologija.	1. VGI. 2. Ūkio subjektas.
2.	Ar asmuo turi galiojančią sutartį su techniniu prižiūrėtoju dėl geležinkelių riedmenų techninės priežiūros (šis reikalavimas netaikomas tuo atveju, kai asmuo yra techninis prižiūrėtojas)?	≤5 metai nuo paskutinio patikrinimo	Sutartis su techniniu prižiūrėtoju dėl geležinkelių riedmenų techninės priežiūros.	Ūkio subjektas.
3.	Ar asmens valdymo struktūra yra sudaryta taip (jei asmuo yra fizinis asmuo, jo veikla turi būti taip organizuota), o turimas personalas yra toks, kad atestuojamos veiklos kokybė yra užtikrinama pagal techninės priežiūros technologiją?	≤5 metai nuo paskutinio patikrinimo	1. Asmens valdymo struktūros schema ir asmens turimo personalo pareigybių sąrašas (jei asmuo yra fizinis asmuo – asmens deklaracija, kurioje nurodyta, kaip yra organizuota jo veikla). 2. Techninės priežiūros technologija.	Ūkio subjektas.
4.	Ar asmuo turi įrangą, įrengimus ir patalpas, būtinus atestuojamai veiklai vykdyti?	≤5 metai nuo paskutinio patikrinimo	Asmens turimos įrangos, įrengimų ir patalpų, naudojamų atestuojamai veiklai vykdyti, sąrašas.	Ūkio subjektas.

_________________

Priedo pakeitimai:

Nr. V-26, 2012-01-20, Žin., 2012, Nr. 16-729 (2012-02-04), i. k. 1122214ISAK0000V-26

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių

8 priedas

(Rašto formos pavyzdys)

Valstybinė geležinkelio inspekcija

Prie Susisiekimo ministerijos

Biudžetinė įstaiga, Pamėnkalnio g. 26, LT-01114 Vilnius, tel. (8 5) 243 0362,

faks. (8 5) 243 0361, el. p. vgi@vgi.lt.

Duomenys kaupiami ir saugomi Juridinių asmenų registre, kodas 188683714

_

__________________	___________ Nr. _______
__________________	(data) (numeris)
(adresatas)

Dėl PATIKRINIMO

Siekiant tinkamai organizuoti Lietuvos Respublikos teisės aktų, reglamentuojančių geležinkelių transporto eismo saugą, reikalavimų įgyvendinimą ir užtikrinti jų vykdymo valstybinę priežiūrą, __________ Valstybinės geležinkelio inspekcijos prie Susisiekimo ministerijos (toliau –

(data)

VGI)	,

(patikrinimą atliksiančių darbuotojų pareigos, vardai, pavardės)

vykdydami VGI viršininko __________ įsakymą Nr. ________ „Dėl patikrinimo atlikimo“,

(data) (numeris)

tikrins kaip __________________________, vykdydamas	vykdo Lietuvos

(tikrinamas ūkio subjektas) (tikrinama veikla)

Respublikos įstatymų ir kitų teisės aktų, reglamentuojančių geležinkelių transporto eismo saugą, reikalavimus.

Numatoma patikrinimo trukmė: nuo __________ iki __________.

(laikas arba data) (laikas arba data)

Prašome:

1. Patikrinimą atliekantiems VGI darbuotojams pateikti:

_	;

(reikalinga pateikti informacija bei dokumentai, jų pateikimo terminas)

2. Paskirti patikrinime dalyvausiančius ūkio subjekto atstovus (lydinčius asmenis) ir užtikrinti jų dalyvavimą patikrinime su visomis reikiamomis tikrinimo ir kontrolės priemonėmis.

__________________ (VGI darbuotojo pareigos, vardas, pavardė)	_________________ (vardas, pavardė)

_________________

Priedo pakeitimai:

Nr. V-26, 2012-01-20, Žin., 2012, Nr. 16-729 (2012-02-04), i. k. 1122214ISAK0000V-26

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių

9 priedas

(patikrinimo akto formos pavyzdys)

VALSTYBINĖ GELEŽINKELIO INSPEKCIJA

PRIE SUSISIEKIMO MINISTERIJOS

PATIKRINIMO AKTAS

___________________ Nr.____________

(data)

________________

(vieta)

VGI DARBUOTOJO (-Ų) PAREIGOS, VARDAS (-AI), PAVARDĖ (-ĖS)
PATIKRINIMO ATLIKIMO TEISINIS PAGRINDAS
PATIKRINIMO ATLIKIMO DATA, LAIKAS IR VIETA
ŪKIO SUBJEKTO, KURIO ŪKINĖ VEIKLA (-OS) TIKRINAMA (-OS), PAVADINIMAS, ADRESAS, VADOVAS
TIKRINAMA (-OS) ŪKINĖ VEIKLA (-OS)
PATIKRINIME DALYVAVĘ ASMENYS
TIKRINAMAS (-I) OBJEKTAS (-AI)
PATIKRINTA
EIL. NR.	REIKALAVIMAI	PATIKRINIMO REZULTATAS
KITA

PASTABOS
TAIKYTOS PRIEMONĖS

Pastabos:

1. Patikrinimo rezultatų žymėjimas: – Pažeidimo nenustatyta; V – Pažeidimas nustatytas; 0 – Netikrinta.

2. Lietuvos Respublikos geležinkelių transporto kodekso (Žin., 2004, Nr. 72-2489; 2006, Nr. 72-2672) 22 str. 4 d. –privažiuojamųjų geležinkelio kelių būklei, eksploatacijai, riedmenims ir juos aptarnaujančiam personalui taikomi atitinkami viešosios geležinkelių infrastruktūros reikalavimai. Kaip jų laikomasi, kontroliuoja Valstybinė geležinkelio inspekcija prie Susisiekimo ministerijos.

PRIDEDAMA:

_

(pridedamo dokumento pavadinimas, lapų skaičius)

________________________ (VGI darbuotojo pareigos)	__________ (parašas)	_________________ (vardas, pavardė)
Su patikrinimo aktu susipažinau:
__________________________ (tikrinamo ūkio subjekto vadovo ar jo įgalioto asmens pareigos)	__________ (parašas)	________________ (vardas, pavardė)

_________________

Priedo pakeitimai:

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių

10 priedas

(Šaukimo formos pavyzdys)

Valstybinė geležinkelio inspekcija

Prie Susisiekimo ministerijos

Biudžetinė įstaiga, Pamėnkalnio g. 26, LT-01114 Vilnius, tel. (8 5) 243 0362,

faks. (8 5) 243 0361, el. p. vgi@vgi.lt.

Duomenys kaupiami ir saugomi Juridinių asmenų registre, kodas 188683714

_

_______________

(adresatas)

ŠAUKIMAS

DĖL ADMINISTRACINIO TEISĖS PAŽEIDIMO PROTOKOLO SURAŠYMO

_______ Nr. ______

(data) (numeris)

_________

(vieta)

Prašome Jus arba asmenį (-is), atsakingą (-us) už _______ patikrinimo akte Nr.

(data) (numeris)

nurodytus geležinkelių transporto eismo saugą reglamentuojančių teisės aktų pažeidimus,	,

(data)

_	val. atvykti į Valstybinę geležinkelio inspekciją prie Susisiekimo ministerijos

(laikas)

(toliau – VGI) adresu: _________________________________, kur, vadovaujantis Lietuvos Respublikos administracinių teisės pažeidimų kodekso (Žin., 1985, Nr. 1-1) 259 str., 2591 str. bus surašytas administracinio teisės pažeidimo protokolas dėl nustatytų geležinkelių transporto eismo saugą reglamentuojančių teisės aktų pažeidimų.

Prašome su savimi turėti asmens tapatybę patvirtinantį dokumentą. Tuo atveju, jei atvyksta ne ūkio subjekto vadovas, o asmuo (-enys), atsakingas (-i) už geležinkelių transporto eismo saugą reglamentuojančių teisės aktų pažeidimus, jis (jie) privalo pateikti:

1. asmens tapatybę patvirtinantį dokumentą;

2. pareigybės aprašymą arba kitą dokumentą, įrodantį, kad asmuo (-enys), atsakingas (-i) už ________ patikrinimo akte Nr. ________ nurodytus geležinkelių transporto eismo saugą

(data) (numeris)

reglamentuojančių teisės aktų pažeidimus.

________________________ (VGI darbuotojo pareigos)	________ (parašas)	_________________ (vardas, pavardė)

_________________

Priedo pakeitimai:

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių

11 priedas

(Įpareigojimo formos pavyzdys)

ValstybinėS geležinkelio inspekcijOS

Prie Susisiekimo ministerijos

EISMO SAUGOS KONTROLĖS SKYRIUS

ĮPAREIGOJIMAS

_______ Nr. _______

(data) (numeris)

Ūkio subjekto pavadinimas, adresas, vadovo ar jo įgalioto asmens pareigos, vardas, pavardė
Patikrinimo, kurio metu nustatyti pažeidimai, dėl kurių ūkio subjekto objektas negali būti naudojamas, teisinis pagrindas
Patikrinimą atlikusio (-ių) VGI darbuotojo (-ų) pareigos, vardas (-ai), pavardė (-ės)
Įpareigojimo surašymo priežastys ir teisinis pagrindas
Įpareigojimo apibūdinimas

Pastaba. Pašalinus Įpareigojime išvardintus pažeidimus, prašome apie tai informuoti VGI ir pateikti pažeidimo pašalinimą patvirtinančius dokumentus. (Adresas: Pamėnkalnio g. 26, Vilnius. Tel. (8 5) 243 0362, faks. (8 5) 243 0361, el. p. vgi@vgi.lt).

______________________ (VGI darbuotojo pareigos)	_______ (parašas)	________________ (vardas, pavardė)
Su įpareigojimu susipažinau:
__________________________ (įpareigojamo ūkio subjekto vadovo ar jo įgalioto asmens pareigos)	_______ (parašas)	_____________________ (vardas, pavardė)

_________________

Priedo pakeitimai:

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Pakeitimai:

1.

Valstybinė geležinkelio inspekcija prie Susisiekimo ministerijos, Įsakymas

Nr. V-301, 2011-05-12, Žin., 2011, Nr. 60-2876 (2011-05-19), i. k. 1112214ISAK000V-301

Dėl Valstybinės geležinkelio inspekcijos prie Susisiekimo ministerijos viršininko 2010 m. gruodžio 27 d. įsakymo Nr. V-604 "Dėl Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių" pakeitimo

2.

Valstybinė geležinkelio inspekcija prie Susisiekimo ministerijos, Įsakymas

Nr. V-26, 2012-01-20, Žin., 2012, Nr. 16-729 (2012-02-04), i. k. 1122214ISAK0000V-26

Dėl Valstybinės geležinkelio inspekcijos prie Susisiekimo ministerijos viršininko 2010 m. gruodžio 27 d. įsakymo Nr. V-604 "Dėl Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių patvirtinimo" pakeitimo

3.

Valstybinė geležinkelio inspekcija prie Susisiekimo ministerijos, Įsakymas

Nr. V-338, 2013-06-07, Žin., 2013, Nr. 63-3165 (2013-06-14), i. k. 1132214ISAK000V-338

Dėl Valstybinės geležinkelio inspekcijos prie Susisiekimo ministerijos viršininko 2010 m. gruodžio 27 d. įsakymo Nr. V-604 "Dėl Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių patvirtinimo" pakeitimo